Борис Младенов-Young
Такава красота, събрана…

chitanka.info

Такава красота, събрана

в едно човешко същество,

с невинност, с нежност съчетана —

същинско древно божество.

След нея с вълчи апетити

мъже на глутници вървят;

в очите страсти неприкрити

горят за непорочна плът.

В капан накрая ще я хванат

като сърна на царски лов,

ще й се кланят и прекланят

с лъжливи клетви за любов.

Но щом получат своя дял,

ще я захвърлят в локва кал!

Сидни, Австралия — 2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.